CELEX: 52021PC0545
Language: fi
Date: 2021-09-10
Title: Ehdotus NEUVOSTON ASETUS eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2021 28 päivänä tammikuuta 2021 annetun neuvoston asetuksen (EU) 2021/90 muuttamisesta

EUROOPAN KOMISSIO
            Bryssel 10.9.2021
            COM(2021) 545 final
            2021/0287(NLE)
            Ehdotus
            NEUVOSTON ASETUS 
            eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2021 28 päivänä tammikuuta 2021 annetun neuvoston asetuksen (EU) 2021/90 muuttamisesta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2021 28 päivänä tammikuuta 2021 annettua neuvoston asetusta (EU) 2021/90 on muutettava, jotta voidaan toteuttaa EU:n vuoden 2020 käyttämättömän piikkikampelakiintiön siirtäminen Välimeren yleisen kalastuskomission (GFCM) puitteissa. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               Ehdotetut toimenpiteet on suunniteltu yhteisen kalastuspolitiikan tavoitteiden ja sääntöjen mukaisesti, ja ne ovat yhdenmukaisia kestävää kehitystä koskevan unionin politiikan kanssa. 
            
            
               •Yhdenmukaisuus unionin muiden politiikkojen kanssa
            
            
               Ehdotetut toimenpiteet ovat johdonmukaisia suhteessa unionin muuhun politiikkaan, erityisesti ympäristöalalla. 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta. 
            
            
               Elollisten vesiluonnonvarojen kestävää hyödyntämistä koskevat unionin velvollisuudet perustuvat Euroopan parlamentin ja neuvoston asetuksen (EU) N:o 1380/2013 2 artiklassa määriteltyihin velvollisuuksiin. 
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu perussopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi toissijaisuusperiaatetta ei sovelleta. 
            
            
               •Suhteellisuusperiaate
            
            
               Ehdotus on suhteellisuusperiaatteen mukainen seuraavasta syystä: yhteinen kalastuspolitiikka on yhteistä politiikkaa. Perussopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet. 
            
            
               •Toimintatavan valinta
            
            
               Ehdotettu sääntelytapa: asetus. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
         
         
            
               •Jälkiarvioinnit/toimivuustarkastukset
            
            
               Ei sovelleta. 
            
            
               •Sidosryhmien kuuleminen
            
            
               Ei sovelleta.
            
            
               •Asiantuntijatiedon keruu ja käyttö
            
            
               Ei sovelleta.
            
            
               •Vaikutustenarviointi
            
            
               Kalastusmahdollisuuksia koskevan asetuksen soveltamisala rajataan perussopimuksen 43 artiklan 3 kohdassa. 
            
            
               •Sääntelyn toimivuus ja yksinkertaistaminen
            
            
               Ei sovelleta. 
            
            
               •Perusoikeudet
            
            
               Ei sovelleta. 
            
            
               4.TALOUSARVIOVAIKUTUKSET
            
            
               Ehdotetuilla toimenpiteillä ei ole vaikutuksia talousarvioon. 
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Ei sovelleta. 
            
            
               •Selittävät asiakirjat (direktiivien osalta)
            
            
               Ei sovelleta. 
            
            
               •Ehdotukseen sisältyvien säännösten yksityiskohtaiset selitykset
            
         
         
            
               Ehdotetulla muutoksella on tarkoitus muuttaa neuvoston asetusta (EU) 2021/90, erityisesti sen liitettä VII, jäljempänä esitetyllä tavalla.
            
            
               Välimeren yleisessä kalastuskomissiossa ilmoitettujen tietojen mukaan Bulgaria käytti 83 prosenttia vuotuisesta piikkikampelakiintiöstään vuonna 2020 (eli 62 tonnia 75 tonnista). Romania puolestaan käytti 93 prosenttia vuotuisesta piikkikampelakiintiöstään (eli 70 tonnia 75 tonnista). EU:n kiintiötä käytettiin siis kokonaisuudessaan 88 prosenttia (eli 132 tonnia 150 tonnista). Määrät, joita EU ei kalastanut ennen vuotta 2021, ovat näin ollen noin 18 tonnia.
            
            
               Välimeren yleisen kalastuskomission piikkikampelaa koskevan monivuotisen hoitosuunnitelman, sellaisena kuin se on vahvistettu suosituksella GFCM//41/2017/4 ja muutettuna suosituksella GFCM/43/2019/3, ja erityisesti sen 1 kohdan e alakohdan mukaan ”Sopimuspuoli voi siirtää alikäytöstään tiettynä vuonna enintään 15 prosenttia alkuperäisestä vuotuisesta kiintiöstään. Jos kanta on huonossa kunnossa ja jos Mustaamerta käsittelevän työryhmän tieteellisessä lausunnossa suositellaan kalastuskuolevuuden vähentämistä, käyttämättömien kiintiöiden siirtäminen seuraavalle varainhoitovuodelle voidaan kieltää.”
            
            
               EU:n pyyntö vuonna 2020 käyttämättä jääneen kiintiönsä siirtämisestä seuraavalle vuodelle esitettiin Välimeren yleisen kalastuskomission valvontakomiteassa (21. toukokuuta 2021), jossa tunnustettiin covid-19-pandemian aiheuttama poikkeuksellinen tilanne. Siirtopyynnöstä keskusteltiin myös Mustaamerta käsittelevässä työryhmässä, joka piti kokouksen tätä tarkoitusta varten heinäkuussa 2021. Siirto hyväksyttiin tämän jälkeen Välimeren yleisen kalastuskomission 44. vuosikokouksessa.
            
            
               Välimeren yleisen kalastuskomission tekemä päätös on sen vuoksi pantava täytäntöön muuttamalla neuvoston asetusta (EU) 2021/90. 
            
            
               Asetuksessa (EU) 2021/90 vahvistettua piikkikampelan kalastusmahdollisuuksien jakamista Mustallamerellä olisi sen vuoksi muutettava Välimeren yleisen kalastuskomission vuonna 2021 vahvistamiin piikkikampelaa koskeviin unionin kiintiöihin tehtyjen mukautusten huomioon ottamiseksi. Tästä vajaakäytöstä johtuvat kalastusmahdollisuudet olisi jaettava sen perusteella, mikä on kunkin jäsenvaltion osuus vajaakäytöstä, muuttamatta unionin piikkikampelakiintiöiden vuotuisesta jakamisesta jäsenvaltioille annetussa asetuksessa (EU) 2021/90 vahvistettua jakoperustetta. Kyseiset kaksi jäsenvaltiota eli Bulgaria ja Romania jakavat unionin piikkikampelakiintiöt samansuuruisin osuuksin niin, että jakoperusteena on 50 prosenttia unionin jäsenvaltiokohtaisista piikkikampelakiintiöistä Mustallamerellä.
            
            
               2021/0287 (NLE)
            
            
               Ehdotus
            
            
               NEUVOSTON ASETUS
            
            
               eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2021 28 päivänä tammikuuta 2021 annetun neuvoston asetuksen (EU) 2021/90 muuttamisesta 
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksessa (EU) 2021/90
                  1
                vahvistetaan eräiden kalakantojen ja kalakantaryhmien Välimerellä ja Mustallamerellä sovellettavat kalastusmahdollisuudet vuodeksi 2021. Asetuksella pannaan unionin lainsäädännössä täytäntöön Välimeren yleisen kalastuskomission (GFCM)
                  2
                hyväksymä piikkikampelan kalastusta Mustallamerellä (maantieteellinen osa-alue 29) koskeva piikkikampelan hoitosuunnitelma. 
            
            
               (2)Välimeren yleinen kalastuskomissio hyväksyi vuonna 2021 pidetyssä 44. vuosikokouksessaan päätöksen, jossa todetaan, että Euroopan unioni oli vuonna 2020 alikäyttänyt piikkikampelakiintiötään, ja hyväksytään käyttämättömän kiintiön siirtäminen covid-19-pandemian aiheuttaman poikkeuksellisen tilanteen vuoksi. Välimeren yleisen kalastuskomission päätös olisi sen vuoksi saatettava osaksi unionin lainsäädäntöä.
            
            
               (3)Asetuksessa (EU) 2021/90 vahvistettua kalastusmahdollisuuksien jakamista Mustallamerellä olisi sen vuoksi muutettava Välimeren yleisen kalastuskomission vahvistamiin unionin kiintiöihin tehtyjen mukautusten huomioon ottamiseksi. Tästä vajaakäytöstä johtuvat kalastusmahdollisuudet olisi jaettava sen perusteella, mikä on kunkin jäsenvaltion osuus vajaakäytöstä, muuttamatta asetuksessa (EU) 2021/90 TACien vuotuista jakoa varten vahvistettua jakoperustetta. 
            
            
               (4)Asetusta (EU) 2021/90 olisi sen vuoksi muutettava. 
            
            
               (5)Asetuksessa (EU) 2021/90 vahvistettuja saalisrajoituksia sovelletaan 1 päivästä tammikuuta 2021. Tällä asetuksella käyttöön otettavien, saalisrajoituksia koskevien säännösten olisi sen vuoksi tultava voimaan mahdollisimman pian, ja niitä olisi sovellettava taannehtivasti 1 päivästä tammikuuta 2021. Tällainen taannehtiva soveltaminen ei loukkaa oikeusvarmuuden ja luottamuksensuojan periaatteita, koska asianomaisia kalastusmahdollisuuksia lisätään ja niitä ei ole vielä käytetty loppuun. Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu,
            
            
         
         
            
               ON HYVÄKSYNYT TÄMÄN ASETUKSEN:
            
            
               1 artikla 
                  Asetuksen (EU) 2021/90 muuttaminen 
            
            
            
               Muutetaan asetuksen (EU) 2021/90 liite VII tämän asetuksen liitteen mukaisesti.
            
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2021. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2021/90, annettu 28 päivänä tammikuuta 2021, eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2021 (EUVL L 31, 29.1.2021, s. 1–19).
               
               
                  
                     (2)
                  
                        Suositus GFCM//41/2017/4, sellaisena kuin se on muutettuna suosituksella GFCM/43/2019/3.
               
            
      
    ---documentbreak--- 
      
         
               EUROOPAN KOMISSIO
            Bryssel 10.9.2021
            COM(2021) 545 final
            LIITE 
            asiakirjaan
            Ehdotus Neuvoston asetus
            eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2021 28 päivänä tammikuuta 2021 annetun neuvoston asetuksen (EU) 2021/90 muuttamisesta 
            
               
         
         
            
               LIITE 
            
            
               Korvataan asetuksen (EU) 2021/90 liitteessä VII piikkikampelan kalastusmahdollisuuksia unionin vesillä Mustallamerellä koskeva taulukko seuraavasti:
            
            
                
                     
            
            
               ”LIITE VII
            
            
               UNIONIN KALASTUSALUSTEN KALASTUSMAHDOLLISUUDET MUSTALLAMERELLÄ
            
            
            
                     
                        Laji:
                     
                  
                  
                     
                        Piikkikampela
                     
                  
                  
                     
                        Alue:
                     
                  
                  
                     
                        Unionin vedet Mustallamerellä – maantieteellinen osa-alue 29
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgaria
                     
                  
                  
                     
                        87,825
                     
                  
                  
                     
                  
                  
                     
                        Analyyttinen TAC 
                     
                     
                        Asetuksen (EY) N:o 847/96 3 artiklaa ei sovelleta.
                     
                     
                     
                     
                        Asetuksen (EY) N:o 847/96 4 artiklaa ei sovelleta.
                     
                  
               
                     
                        Romania
                     
                  
                  
                     
                        80,116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                        167,941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Kalastus, mukaan lukien jälleenlaivaaminen, aluksella pitäminen, purkaminen ja ensimyynti, on kielletty 15.4.–15.6.2021.